ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
2 மாதங்களுக்குப்பின் கொவிட் சிகிச்சை பெறுபவர்களின் எண்ணிக்கை 7 லட்சத்துக்கும் கீழ் குறைவு
கொவிட்டுக்கு எதிரான போராட்டத்தில், இந்தியா முக்கிய மைல்கல்லைக் கடந்துள்ளது. 2 மாதங்களுக்குப் பிறகு , நாட்டில் கொவிட் சிகிச்சை பெறுபவர்களின் எண்ணக்கை, 7 லட்சத்துக்கும் கீழ் குறைந்துள்ளது.
நாட்டில் இன்று கொவிட் சிகிச்சை பெறுபவர்களின் எண்ணிக்கை 6,95,509 ஆகக் குறைந்துள்ளது. இது மொத்த பாதிப்பில் 8.96%.
இந்தியாவில் குணமடைந்தோரின் மொத்த எண்ணிக்கை 70 லட்சத்தை  நெருங்குகிறது. குணமடைந்தோருக்கும், சிகிச்சை பெறுவோருக்கும் உள்ள வித்தியாசம் 62,52,988 ஆக உள்ளது.
கடந்த 24 மணி நேரத்தில் 73,979 பேர் குணமடைந்து, வீடு திரும்பியுள்ளனர். 54,366 பேருக்கு புதிதாக தொற்று ஏற்பட்டுள்ளது. நாட்டில் குணமடைந்தோர் வீதம் 89.53% ஆக அதிகரித்துள்ளது.
மருத்துவ கட்டமைப்பு வசதிகள் மேம்படுத்தப்பட்டுள்ளதாலும், மத்திய அரசின் நிலையான செயல்பாட்டு நெறிமுறைகள் கடுமையாக அமல்படுத்தப்பட்டதாலும், இறப்பு வீதம் 1.51% ஆக உள்ளது. கடந்த 24 மணி நேரத்தில் 690 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666961
நிதி அமைச்சகம்
1,700க்கும் மேற்பட்ட அபாயகரமான சரக்குகளை அழித்தது சுங்கத்துறை
கடந்த ஜனவரி மாதம் முதல் அக்டோபர் மாதம் வரை 1,700க்கும் மேற்பட்ட அபாயகரமான சரக்குகளை அழிக்கும் பணியை சுங்கத்துறை மேற்கொண்டது.
சுங்கத்துறை பறிமுதல் செய்த அபாயகரமான இறக்குமதி பொருட்களை பாதுகாப்பாக அழிப்பதில் ஏற்பட்டுள்ள முன்னேற்றங்கள் குறித்து மத்திய நிதி மற்றும் கம்பெனிகள் விவகாரத்துறை அமைச்சர் திருமதி நிர்மலா சீதாராமன் சமீபத்தில் ஆய்வு மேற்கொண்டார்.
இறக்குமதிக்கு தடை செய்யப்பட்ட ரசாயனங்கள், எலக்ட்ரானிக் கழிவுகளை சுங்கத்துறை தொடர்ந்து அழித்து வருகிறது. இதற்காக சுங்கத்துறையில் தனிப்பிரிவு ஏற்படுத்தப்பட்டுள்ளது.
இதுபோன்ற அபாயகரமான சரக்குகள் தொடர்பான வழக்குகள் முடிய கால தாமதம் ஆவதால், அவற்றை அழிப்பதற்கு அதிக காலம் ஆகிறது. இதனால் அபாயகரமான சரக்குகளை அழிக்கும் நடைமுறையை மத்திய அரசு கடந்த 2020ம் ஆண்டு அக்டோபர் மாதம் எளிமையாக்கியது. 1962ம் ஆண்டு சுங்கச் சட்டம் 110வது பிரிவின் 1ஏ உட்பிரிவுப்படி, இந்த அபாயகரமான பொருட்களை வழக்குககளின் தீர்ப்புக்க முன்பே அழிக்க முடியும். அதன்படி கடந்த ஜனவரி மாதம் முதல் அக்டோபர் மாதம் வரை 1,700க்கும் மேற்பட்ட சரக்குகளை சுங்கத்துறை அழித்தது. அபாயகரமான சரக்குகளை பாதுகாப்பாக அழிக்கும் நடைமுறையை தொடர்ந்து கண்காணித்து, விரைவுபடுத்த வேண்டும் என மத்திய நிதியமைச்சர் உத்தரவிட்டுள்ளார். அதன்படி இப்பணியில் ஈடுபட்டுள்ள சுங்கத்துறை பிரிவுகள் மற்றும் மாநில அரசுகள், நிலுவையில் உள்ள அபாயகரமான பொருட்களை 90 நாட்களுக்குள் அழிப்பதை உறுதி செய்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770060
உள்துறை அமைச்சகம்
தில்லி தேசிய தலைநகர பிராந்தியத்தில் கொவிட்-19 நிலவரம் மற்றும் ஆயத்தநிலை குறித்து மத்திய உள்துறை செயலாளர் தலைமையில் நேற்று நடைபெற்ற கூட்டத்தில் ஆய்வு செய்யப்பட்டது
கொவிட்-19 தொற்றால் பாதிக்கப்படுவோர் எண்ணிக்கை சமீபத்தில் அதிகரித்து வருவதைக் கருத்திற்கொண்டு, குறிப்பாக தில்லி- தேசிய தலைநகரப் பிராந்தியத்தில் உருமாற்றமடைந்த ஓமிக்ரான் பாதிப்பு குறித்து, மத்திய உள்துறை செயலாளர் தலைமையில் நேற்று நடைபெற்ற ஆய்வுக் கூட்டத்தில், தில்லி மற்றும் அதன் எல்லையில் அமைந்துள்ள உத்தரப்பிரதேசம் மற்றும் ஹரியானாவைச் சேர்ந்த ஒன்பது மாவட்டங்களில் கொவிட்-19 நிலவரம் மற்றும் ஆயத்தநிலை குறித்து ஆய்வு செய்யப்பட்டது.
தலைநகரப் பிராந்தியத்தின் பின்னப்பட்ட நகர்ப்புற அமைப்பு சூழலைக் கருத்திற்கொண்டு, தில்லி மற்றும் தேசிய தலைநகர் பிராந்தியத்தில் உள்ள சம்பந்தப்பட்ட அனைத்து அதிகாரிகளும் ஒருங்கிணைந்து தொற்று பாதிப்பைக் கட்டுப்படுத்த வேண்டுமென உள்துறை செயலாளர் வலியுறுத்தினார். தில்லி-தேசிய தலைநகரப் பிராந்தியத்தில் கொவிட்-19 பெருந்தொற்று பாதிப்பைக் கட்டுப்படுத்துவதற்கு ஒருங்கிணைந்த அணுகுமுறை தேவை என்றும் அவர் வலியுறுத்தினார்.
இந்தக் கூட்டத்தின்போது, உருமாற்றமடைந்த ஓமிக்ரான் தொற்று வேகமாக பரவக்கூடியது என்பதால், பாதிக்கப்படுவோர் எண்ணிக்கை அதிகரிப்பதைத் தடுக்கத் தேவையான அனைத்து நடவடிக்கைகளையும், உடணடியாக மேற்கொள்வதோடு, கண்காணிப்பு மற்றும் கட்டுப்படுத்துதல் நடைமுறைகளை மேலும் வலுப்படுத்துமாறு அவர் தெரிவித்தார். மாநில மற்றும் உள்ளாட்சி நிர்வாகங்கள், பொது இடங்கள் மற்றும் மக்கள் கூடும் இடங்களில், கொவிட்-19 நெறிமுறைகளான முகக்ககவசம் அணிதல் மற்றும் சமூக இடைவெளியைக் கடைப்பிடிப்பதை முழுமையாக நடைமுறைப்படுத்துமாறும் அவர் வலியுறுத்தினார்.
தில்லி-தேசிய தலைநகரப் பிராந்தியத்தில் உள்ள அனைத்து மாவட்டங்களிலும், அதிகரிக்கும் தேவைகளை சமாளிக்க ஏதுவாக, சுகாதாரக் கட்டமைப்புகளை உடணடியாக வலுப்படுத்துமாறும் அவர் வலியுறுத்தினார். மேலும், ஆக்ஸிஜன் வினியோக சாதனங்கள் முகூழுமையாக செயல்படுவதை உறுதி செய்வதோடு, அத்தியாவசிய மருந்துப்பொருட்களை, போதுமான அளவு கையிருப்பில் வைத்திருக்குமாறும் அறிவுறுத்தப்பட்டது.
தில்லி-தேசிய தலைநகரப் பிராந்தியத்தில் உள்ள அனைத்து மாவட்டங்களிலும், பரிசோதனைகளை அதிகப்படுத்துமாறும் உள்துறை செயலாளர் கேட்டுக்கொண்டார். தொற்றுப் பரவலைக் கட்டுப்படுத்தி, மேலும் பரவாமல் தடுப்பதற்கான அனைத்து நடைமுறைகள் மற்றும் நடவடிக்கைகளுக்கும் புத்துயிரூட்ட வேண்டும்.
இந்தக் கூட்டத்தில், நித்தி ஆயோக்  உறுப்பினர் டாக்டர் வி.கே.பால் மற்றும் மத்திய அரசின் உயர் அதிகாரிகள் மற்றும் உத்தரப்பிரதேசம், ஹரியானா மற்றும் தில்லி மாநில தலைமைச் செயலாளர்கள்/கூடுதல் தலைமைச் செயலாளர்கள் மற்றும் தில்லி தேசிய தலைநகரப் பிராந்தியம் மற்றும் அண்டை மாவட்டங்களைச் சேர்ந்த அதிகாரிகளும் கலந்துகொண்டனர்.
திறன் மேம்பாடு மற்றும் தொழில் முனைவோர் அமைச்சகம்
திறன் மேம்பாட்டிற்கு புதுமையான வழிகளை ஆராயுமாறு பொதுத்துறை நிறுவனங்களுக்கு திரு தர்மேந்திர பிரதான் வலியுறுத்தல்
அடுத்த ஓராண்டுக்குள் 10 லட்சம் பேருக்கு தொழில்பழகுனர் பயிற்சி அளிப்பது என்ற குறிக்கோளின்படி, மத்திய திறன்மேம்பாடு மற்றும் தொழில்முனைவோர்துறை, மத்திய அரசுக்கு உட்பட்ட பொதுத்துறை நிறுவனங்களுக்கு இன்று காணொலி பயிலரங்கு ஒன்றை ஏற்பாடு செய்திருந்தது. அமைச்சகத்தால் அண்மையில் மேற்கொள்ளப்பட்ட சீர்திருத்தங்கள் மற்றும் முன் முயற்சிகள் குறித்தும், தொழில் பழகுனர்களை கூடுதலாக ஈடுபடுத்துவது குறித்தும் பொதுத்துறை நிறுவனங்களுக்கு எடுத்துரைக்கப்பட்டது. மத்திய கல்வி, திறன் மேம்பாடு மற்றும் தொழில்முனைவோர்த்துறை அமைச்சர் திரு தர்மேந்திர பிரதான், இத்துறையின் இணையமைச்சர் திரு ராஜீவ் சந்திரசேகர் உள்ளிட்டோர் பயிலரங்கில் பங்கேற்று, தேசிய நிர்மாணப் பணியில் பொதுத்துறை நிறுவனங்கள் எந்த அளவு சிறப்பான பங்களிப்பை வழங்கலாம் என்பது குறித்த கருத்துக்களை பகிர்ந்து கொண்டனர்.
100-க்கும் மேற்பட்ட மத்திய பொதுத்துறை நிறுவனங்களின் தலைவர் மற்றும் மேலாண்மை இயக்குனர்கள், மனித வள மேலாளர்கள் மற்றும் சமூக பொறுப்புணர்வுத்திட்ட பொறுப்பாளர்கள் இப்பயிலரங்கில் கலந்துக் கொண்டு தொழில் பழகுனர் பயிற்சி குறித்த கருத்துக்களை பரிமாறிக் கொண்டதோடு, நாட்டில் தொழில்பழகுனர் திட்டத்தை வெற்றிகரமாக மாற்றுவதற்கான வாய்ப்புகள் மற்றும் சவால்கள் குறித்தும் விவாதித்தனர்.
இப்பயிலரங்கில் பேசிய திரு தர்மேந்திர பிரதான், தத்தமது பகுதியில் இயங்கி வரும் தொழில் பயிற்சி மையங்கள், ஜன் சிக்ஷான் சன்ஸ்தான்-களை தத்தெடுத்தல் உட்பட திறன் மேம்பாட்டுக்கான புதிய வழிகளை ஆராயுமாறு மத்திய பொதுத்துறை நிறுவனங்களை கேட்டுக்கொண்டார். இன்னும் அதிகளவில் தொழில் பழகுனர் பயிற்சி அளிப்பதோடு, திறன் இந்தியா இயக்கத்தின் கீழ், திறன் மேம்பாட்டை அதிகரிக்க சமூக பொறுப்புணர்வு நிதியை பயன்படுத்துமாறும் அவர் வலியுறுத்தினார். தேசிய கல்விக்கொள்கை 2020-ன் பரிந்துரைகள் செயல்படுத்தப்பட்டு வருவதாகவும் அவர் குறிப்பிட்டார். கல்வி மற்றும் திறன் பயிற்சி இடையே வலுவான ஒருங்கிணைப்பை ஏற்படுத்த வேண்டும் என்று குறிப்பிட்ட அமைச்சர், வலிமையான மற்றும் பலதொழில்திறனுடைய தொழிலாளர்களை உருவாக்க வேண்டுமெனவும் கேட்டுக் கொண்டார்.
புதுமையான தேசிய பாடத்திட்ட கட்டமைப்புக்கான கருத்துக்களை தெரிவிக்குமாறும், பொதுத்துறை நிறுவனங்களை திரு தர்மேந்திர பிரதான் கேட்டுக் கொண்டார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1822046
பிரதமர் அலுவலகம்
ஸ்டாக்ஹோம் நகரில் இந்தியச் சமுதாயத்தினரிடையே பிரதமர் ஆற்றிய உரை
ஸ்டாக்ஹோம் நகரில் இந்தியச் சமுதாயத்தினரிடையே பிரதமர் திரு. நரேந்திர மோடி உரையாற்றினார். ஸ்வீடன் நாட்டில் தமக்கு அளிக்கப்பட்ட வரவேற்பிற்காக இந்த நிகழ்ச்சியில் பங்கேற்ற மாட்சிமை பொருந்திய ஸ்வீடன் மன்னர், ஸ்வீடன் பிரதமர் திரு. ஸ்டீஃபன் லோஃப்வென் மற்றும் ஸ்வீடன் அரசுக்கு அவர் நன்றி தெரிவித்தார்.
இந்தியா இன்று ஒரு பெரிய மாற்றத்தின் இடையே உள்ளது என்று பிரதமர் கூறினார். ”அனைவருடன் இணைந்து அனைவருக்கும் மேம்பாடு” என்ற உறுதிமொழியின் அடிப்படையில் தற்போதுள்ள இந்திய அரசு தேர்ந்தெடுக்கப்பட்டுள்ளது என்று அவர் கூறினார். இந்த அரசு வளர்ச்சி அடைந்த மற்றும் அனைத்தையும் உள்ளடக்கிய இந்தியா என்ற நிலை நோக்கி கடந்த நான்கு ஆண்டுகளாக உழைத்துவருகிறது என்றும் 2022 வாக்கில் புதிய இந்தியாவை உருவாக்குவதற்கு அனைத்து முயற்சிகளும் மேற்கொள்ளப்பட்டுள்ளதாகவும் அவர் கூறினார்.
சர்வதேச யோகா தினம் போன்றவற்றின் மூலம் இந்தியா உலகச் சிந்தனையின் தலைமை நாடாக மீண்டும் உருவாக முயற்சிகள் மேற்கொள்ளப்பட்டுவருவதாக பிரதமர் தெரிவித்தார். இன்று உலகம் இந்தியாவை நம்பிக்கையுடன் எதிர்நோக்கியுள்ளது என்றும் இந்த வகையில் மனிதாபிமான உதவி மற்றும் மீட்பு நடவடிக்கைகள், சர்வதேசச் சூரியசக்திக் கூட்டணி, எம்.டி.சி.ஆர்., வெஸ்சிநார் ஏற்பாடு, ஆஸ்திரேலியா குழு, போன்ற முக்கிய அமைப்புகளில் உறுப்பினர் பதவி போன்றவற்றைப் பிரதமர் குறிப்பிட்டார். விண்வெளித்திட்டம் உள்ளிட்ட இந்தியாவின் தொழில்நுட்பத் திறனை உலகம் ஏற்றுக்கொண்டுள்ளது என்றார் அவர்.
டிஜிட்டல் அடிப்படை வசதிக் காரணமாகக் குடிமக்களுக்கும் அரசுக்கும் இடையிலான தொடர்பு வடிவமைப்பு மாறிவருகிறது என்று பிரதமர் கூறினார். தொழில்நுட்பம் காரணமாக வெளிப்படைத்தன்மையும், பொறுப்பேற்கும் தன்மையும் ஏற்பட்டுவருகின்றன என்றார் அவர். அரசுடன் தொடர்பு என்பது பெருமை தரும் விஷயமாக மட்டும் அல்லாமல் அன்றாடவும் நடைமுறையாக மாறிவிட்டது என்று பிரதமர் கூறினார். இது தொடர்பாக, கோப்புகளுக்கு விரைவான முடிவு காணுதல், வர்த்தகம் புரிதலில் எளிமை, ஜி.எஸ்.டி., பயனாளிகளின் வங்கிக் கணக்கில் நேரடியாகப்பணம் செலுத்துதல், உஜ்வாலா திட்டத்தின் மூலம் சமையல் எரிவாயு இணைப்புகள் போன்றவற்றைப் பிரதமர் சுட்டிக்காட்டினார்.
முத்ரா திட்டத்தின் மூலம் தொழில்முனைவோருக்குப் புதிய வாய்ப்புகள் கிடைத்திருப்பதாகப் பிரதமர் தெரிவித்தார். முத்ரா திட்டத்தில் இதுவரை பயன்பெற்றவர்களில் 74 சதவிதத்தினர் பெண்கள் என்றும் அவர் கூறினார். அடல் புதுமை இயக்கம், திறன் இந்தியா, தொடங்கிடு இந்தியா போன்ற திட்டங்களைப்பற்றியும் அவர் குறிப்பிட்டார்.
புதுமையை மேம்படுத்த சர்வதேசக் கூட்டாண்மையை இந்தியா உருவாக்கிவருவதாகப் பிரதமர் கூறினார். இந்த வகையில் ஸ்வீடன் உடனான புதுமைப்படைப்பு சம்பந்தப்பட்ட கூட்டாண்மையையும் இதே போன்ற இஸ்ரேல் உடனான திட்டத்தையும் பிரதமர் குறிப்பிட்டார். இந்திய அரசு வாழுதலில் எளிமை பற்றிக் கவனம செலுத்திவருவதாக அவர் கூறினார். இந்த வகையில் ஆயுஷ்மான் பாரத் திட்டத்தைக் குறிப்பிட்ட பிரதமர், இத்திட்டம் உலகின் மிகப்பெரிய சுகாதார உறுதி அளிப்புத் திட்டம் என்று கூறினார்.
இந்த நடவடிக்கை இந்தியாவின் மாற்றத்தைக் குறிப்பவை என்று பிரதமர் கூறினார். ஸ்வீடன் மற்றும் இதர நார்டிக் நாடுகளுடனான கூட்டாண்மை, இந்த முடிவை நோக்கிய மிகுந்த முக்கியத்துவம் வாய்ந்தவை என்று அவர் கூறினார்.
இந்தியாவுடன் தொடர்புகளை உணர்வுப்பூர்வமான நிலையோடு நிறுத்திவிடாமல் அதனை மேலும் முன்னெடுத்துச்செல்லுமாறு கூட்டத்தில் பங்கேற்றவர்களைப் பிரதமர் கேட்டுக்கொண்டார். உருவாகிவரும் புதிய இந்தியாவானது புதுமைப் படைப்பு, வர்த்தகம், முதலீடுகளுக்கு அநேக வாய்ப்புகளை ஏற்படுத்திவருவதாகப் பிரதமர் கூறினார்.
(Visitor Counter : 142
நிதி அமைச்சகம்
சீர்திருத்தங்களை சிறப்பாக செயல்படுத்திய இன்னும் 2 மாநிலங்கள் ரூ 7,106 கோடி கூடுதல் கடன் பெற அனுமதி பெற்றன
பொது விநியோக திட்டத்திலும், வர்த்தகம் செய்வதை எளிதாக்குவதிலும் சீர்திருத்தங்களை சிறப்பாக செயல்படுத்திய உத்திரப் பிரதேசம் மற்றும் ஆந்திரப் பிரதேசம் ஆகிய இரண்டு மாநிலங்கள் ரூ 7,106 கோடி கூடுதல் கடன் பெற மத்திய நிதி அமைச்சகம் அனுமதி அளித்துள்ளது.
ஒரே தேசம் ஒரே ரேஷன் அட்டை திட்டத்தை செயல்படுத்தியதன் மூலம் பொது விநியோக திட்டத்தில் சீர்திருத்தத்தை நிறைவு செய்த ஆறாவது மாநிலமாக உத்திரப் பிரதேசம் ஆனது. இதன் மூலம், திறந்த வெளி சந்தைக் கடன்களில் இருந்து ரூ 4,851 கோடி நிதி பெற இந்த மாநிலம் தகுதி பெற்றது.
இதன் மூலம் கொவிட்-19-ஐ எதிர்த்து போரிடுவதற்கு தேவைப்படும் கூடுதல் நிதி இம்மாநிலத்துக்கு கிடைக்கும். நாட்டிலேயே வணிகம் செய்வது எளிதாக உள்ள மாநிலங்களின் பட்டியலில் ஆந்திரப் பிரதேசம் முதலிடம் பிடித்துள்ளது.
இதன் மூலம், திறந்த வெளி சந்தைக் கடன்களில் இருந்து ரூ 2,525 கோடி நிதி பெற இந்த மாநிலம் தகுதி பெற்றது. ஒரே தேசம் ஒரே ரேஷன் அட்டை திட்டத்தை செயல்படுத்தியதன் மூலம் பொது விநியோக திட்டத்தில் சீர்திருத்தத்தையும் ஆந்திரா ஏற்கனவே நிறைவு செய்துள்ளது.
தேசிய உணவு பாதுகாப்பு சட்டத்தின் கீழ் உள்ள அனைத்து தகுதியுடைய ரேசன் அட்டைதாரர்கள்/பயனாளிகளுக்கும் அவர்களுக்கு உரித்தான பொருள்களை நாட்டில் எங்கு வேண்டுமானாலும் பெற்றுக்கொள்ளும் வசதியை அளிப்பதற்காக ஒரே நாடு, ஒரே குடும்ப அட்டை திட்டத்தை செயல்படுத்துவது இந்திய அரசின் உணவு & பொது விநியோகத் துறையின் முக்கிய முன்னுரிமைகளில் ஒன்றாகும்.
இந்த திட்டத்தின் கீழ், மின்னணு விற்பனை முனையக் கருவியைப் பொருத்துவதன் மூலம் தகவல் தொழில்நுட்பம் சார்ந்த அமைப்பை நிறுவுவது, பயனாளிகளின் ஆதார் எண்களை அவர்களின் குடும்ப அட்டைகளோடு இணைப்பது மற்றும் மாநிலங்கள்/யூனியன் பிரதேசங்களில் உயிரி அடையாளத் தொழில்நுட்ப முறையைக் கொண்டு விற்பனை முனையக் கருவி பரிவர்த்தனைகளை செயல்படுத்துதல் ஆகியவற்றின் மூலம், குடும்ப அட்டைகளின் நாடு தழுவிய பெயர்வுத்திறன் வசதியின் துணையோடு அதிக அளவில் மானியங்கள் அளிக்கப்படும் உணவு தானியங்கள் விநியோகிக்கப்படுகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660916
சுகாதாரம் மற்றும் குடும்ப நலத்துறை அமைச்சகம்
140 நாட்களுக்கு பிறகு கொவிட் சிகிச்சை பெறுபவர்களின் எண்ணிக்கை 4 லட்சத்துக்கும் குறைந்தது
இந்தியா இன்று முக்கிய மைல்கல்லை எட்டியுள்ளது. கொவிட் சிகிச்சை பெறுபவர்களின் மொத்த எண்ணிக்கை, இன்று 4 லட்சத்துக்கும் கீழ்  குறைந்தது. இது மொத்த பாதிப்பில் 4.1 சதவீதம். கடந்த 140 நாளில் இது மிகக் குறைந்த அளவு. இதற்கு முன் கடந்த ஜூலை 20ம் தேதி அன்று, கொவிட் சிகிச்சை பெறுபவர்களின் எண்ணிக்கை 3,90,459 ஆக இருந்தது.
புதிய பாதிப்பை, விட குணமடைவர்களின் எண்ணிக்கை அதிகமாக இருக்கும் போக்கு, கடந்த 10 நாட்களாகத் தொடர்கிறது.
கடந்த 24 மணி நேரத்தில், 32,981 பேருக்கு புதிதாக தொற்று ஏற்பட்டுள்ள நிலையில், 39,109 பேர் குணமடைந்து வீடு திரும்பியுள்ளனர். இருதரப்பினர் இடையேயான வித்தியாசம் 6,128 ஆக உள்ளது. சிகிச்சை பெறுபவர்களின் எண்ணிக்கையில் 6,519 பேர் குறைந்துள்ளனர்.
ஒரு மில்லியன் பேருக்கு, புதிதாக பாதிப்பு ஏற்படுபவர்களின் எண்ணிக்கை வீதமும் உலகளவில் ஒப்பிடும் போது, நம் நாட்டில் குறைவாக உள்ளது. கடந்த 7 நாட்களாக ஒரு மில்லியன் பேருக்கான புதிய பாதிப்பு 182 ஆக உள்ளது.
ஒரு மில்லியன் மக்கள் தொகைக்கு, கொவிட் சிகிச்சை பெறுபவர்களின் எண்ணிக்கையும், இந்தியாவில் குறைவாக உள்ளது. உலகளவில் ஒரு மில்லியன் பேருக்கு 8,438 பேர் சிகிச்சை பெற்று வரும் நிலையில், இந்தியாவில் இந்த அளவு 6,988 ஆக உள்ளது.
புதிய பாதிப்பை விட, குணமடைபவர்களின் எண்ணிக்கை அதிகரித்து வருவதால், குணமடைவோர் வீதம் 94.45 சதவீதமாக இன்று அதிகரித்துள்ளது.
குணமடைந்தவர்களின் மொத்த எண்ணிக்கை தற்போது 91,39,901-ஆக அதிகரித்துள்ளது. குணமடைந்தவர்களுக்கும், சிகிச்சை பெறுபவர்களுக்குமான இடைவெளி இன்று 87 லட்சத்தைக்  கடந்துள்ளது.
கடந்த 24 மணி நேரத்தில் 391 பேர் உயிரிழந்துள்ளனர். 157 நாட்களுக்குப்பின் தினசரி உயிரிழப்பு எண்ணிக்கை 400க்கு கீழ் குறைந்துள்ளது. கடந்த ஒரு வாரத்தில், ஒரு மில்லியன் மக்கள் தொகைக்கான உயிரிழப்பு எண்ணிக்கை வீதமும் நம் நாட்டில் குறைவாக உள்ளது. ஒரு மில்லியன் மக்கள் தொகையில், கொவிட் உயிரிழப்பு எண்ணிக்கை 3 ஆக உள்ளது. மொத்த எண்ணிக்கை அடிப்படையிலும், ஒரு மில்லியன் பேருக்கான உயிரிழப்பு இந்தியாவில் 101 ஆக உள்ளது. இதுவும் உலகளவில் மிகவும் குறைவு.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1678772
பிரதமர் அலுவலகம்
அணிசேரா இயக்க தொடர்புக் குழுவின் ஆன்லைன் மாநாட்டில் பிரதமர் நரேந்திர மோடி பங்கேற்பு
தற்போதைய கொரோனா பெருந்தொற்று நெருக்கடியை எதிர்கொள்வதற்கான நடவடிக்கைகள் குறித்து விவாதிப்பதற்காக மே 4, 2020 மாலையில் நடைபெற்ற அணிசேரா இயக்க தொடர்புக் குழுவின் ஆன்லைன் மாநாட்டில் பிரதமர் நரேந்திர மோடி பங்கேற்றார்.
அணிசேரா இயக்க தொடர்புக்குழுவின் காணொலி மாநாட்டை, “கொரோனாவுக்கு எதிராக ஒருங்கிணைதல்” என்ற கருத்துரு அடிப்படையில், அணிசேரா இயக்கத்தின் தற்போதைய தலைவரான அசர்பைஜான் அதிபர் மேதகு இல்ஹாம் அலியேவ் நடத்தினார். கொரோனா பெருந்தொற்றுக்கு எதிரான போரில் சர்வதேச ஒருங்கிணைப்பு முயற்சிகளை ஊக்குவிப்பதும், பெருந்தொற்று சவால்களை எதிர்கொள்வதற்கு மாநிலங்கள் மற்றும் சர்வதேச அமைப்புகளின் முயற்சிகளை ஒருங்கிணைப்பதே இந்த மாநாட்டின் நோக்கம். இந்த மாநாட்டில், பல்துறை நாடுகள் மற்றும் அமைதிக்கான நடவடிக்கைகளுக்கான சர்வதேச தினம் நினைவுகூரப்பட்டது.
இந்த மாநாட்டில் பிரதமர் நரேந்திர மோடி பங்கேற்றதன்மூலம், முன்னணி நிறுவன உறுப்பினர் என்ற அடிப்படையில், அணிசேரா இயக்கத்தின் கொள்கைகள் மற்றும் மதிப்புகள் மீதான இந்தியாவின் நீண்டகால உறுதிப்பாடு வெளிப்படுத்தப்பட்டுள்ளது. இந்த மாநாட்டின்போது பேசிய பிரதமர், இந்த நெருக்கடியை எதிர்கொள்வதில் ஒருங்கிணைந்த, அனைவருக்குமான மற்றும் சமமான பதில் நடவடிக்கைகளை உலகம் மேற்கொள்ள வேண்டியதன் அவசியத்தை எடுத்துரைத்தார். மேலும், கொரோனா பெருந்தொற்றை எதிர்கொள்ள உள்ளூர் அளவிலும், சர்வதேச அளவிலும் இந்தியா மேற்கொண்ட நடவடிக்கைகளை அவர் பட்டியலிட்டார். அதோடு, இந்த இயக்கத்துக்கு முடிந்த அளவுக்கு ஆதரவு அளிக்க இந்தியா தயாராக இருப்பதாகவும் உறுதியளித்தார். மற்ற வைரஸ்கள், குறிப்பாக தீவிரவாதம் மற்றும் போலியான செய்திகள் பரவுதல் போன்றவற்றுக்கு எதிராகவும் உலகம் தொடர் முயற்சிகளை மேற்கொள்ள வேண்டியதன் அவசியத்தையும் பிரதமர் எடுத்துரைத்தார்.
பிரதமர் அலுவலகம்
தேசிய தின நிகழ்ச்சியில் பிரதமர் பங்கேற்பு
வங்கதேசத்திற்கு இரண்டு நாள் பயணமாக சென்றுள்ள பிரதமர் திரு நரேந்திர மோடி, அந்நாட்டின் சுதந்திர தின பொன்விழா கொண்டாட்டத்தில் மதிப்புறு விருந்தினராக கலந்து கொண்டார்.
வங்கதேச குடியரசுத் தலைவர் மேன்மைமிகு திரு முகமது அப்துல் ஹமீது, பிரதமர் மேன்மைமிகு ஷேக் ஹசீனா, ஷேக் முஜிபுர் ரஹ்மானின் இளைய மகளான ஷேக் ரெஹானா, முஜிப் போர்ஷோ கொண்டாட்டத்தின் தேசிய செயலாக்க குழுவின் தலைமை ஒருங்கிணைப்பாளரான டாக்டர் கமால் அப்துல் நாசர் சவுத்ரி மற்றும் இதர பிரமுகர்கள் தேஜ்கானில் உள்ள தேசிய அணிவகுப்பு சதுக்கத்தில் நடைபெற்ற இந்நிகழ்ச்சியில் கலந்து கொண்டனர்.
வங்கதேசத்தின் தேசிய தந்தை, பங்கபந்து ஷேக் முஜிபுர் ரஹ்மானின் நூற்றாண்டையும் குறிக்கும் வகையில் இந்த நிகழ்ச்சி அமைந்தது.
புனித நூல்களான குரான், பகவத்கீதை, திரிபிடகம் மற்றும் பைபிள் ஆகியவற்றின் வாசகங்களோடு நிகழ்ச்சி தொடங்கியது. “என்றும் வாழும் முஜிப்” என்ற காணொலியும், வங்கதேசத்தின் சுதந்திர தின பொன்விழாவை குறிக்கும் இலச்சினையும் வெளியிடப்பட்டன.
இந்த சிறப்பு நிகழ்வை கொண்டாடும் வகையில் கருத்துப் பாடல் ஒன்றும் வெளியிடப்பட்டது. “என்றும் வாழும் முஜிப்” என்ற அனிமேஷன் காணொலியும் திரையிடப்பட்டது.
வங்கதேசத்தை கட்டமைத்ததில் பாதுகாப்பு படைகளின் பங்களிப்பை குறிக்கும் வகையில் அந்நாட்டு படைகளின் சிறப்பு விளக்கக்காட்சியும் திரையிடப்பட்டது.
வரவேற்புரை ஆற்றிய டாக்டர் கமால் அப்துல் நாசர் சவுத்ரி, பிரதமர் திரு நரேந்திர மோடி வருகை மற்றும் 1971-ம் ஆண்டு வங்கதேச சுதந்திர போரில் நேரடியாக பங்கேற்ற இந்திய ராணுவ வீரர்கள் ஆகியோர் நிகழ்ச்சியில் கலந்து கொண்டுள்ளதை குறிப்பிட்டார்.
பல்வேறு நாடுகளின் தலைவர்கள் மற்றும் பிரமுகர்களின் வாழ்த்து செய்திகள் வாசிக்கப்பட்டன.
ஷேக் முஜிபுர் ரஹ்மானுக்கு அவரது மறைவுக்கு பிறகு வழங்கப்படும் காந்தி அமைதிப் பரிசு 2020-ஐ அவரது இளைய மகளான ஷேக் ரெஹானாவிடம் பிரதமர் மோடி வழங்கினார். ஷேக் ரெஹானாவின் சகோதரியும் பிரதமருமான ஷேக் ஹசீனா உடனிருந்தார்.
அகிம்சை மற்றும் இதர காந்திய முறைகளின் மூலம் சமூக, பொருளாதார மற்றும் அரசியல் மாற்றத்திற்கு சிறப்பான பங்காற்றியதற்காக இந்த விருது அவருக்கு வழங்கப்பட்டது.
தம்முடைய உரையில் அனைத்து பிரமுகர்களுக்கும் நன்றி தெரிவித்த பிரதமர் திரு நரேந்திர மோடி, நிகழ்வின் முக்கியத்துவத்தை எடுத்துரைத்ததோடு இரு நாடுகளுக்கிடையேயான உறவுகளின் பல்வேறு பரிணாமங்கள் குறித்து பேசினார்.
அவரது உரையை தொடர்ந்து, ‘என்றும் வாழும் முஜிப் நினைவுப் பரிசை’ பிரதமர் திரு நரேந்திர மோடிக்கு ஷேக் ரெஹானா வழங்கினார்.
இந்திய பிரதமருக்கும் மக்களுக்கும் தம்முடைய உரையின் போது வங்கதேச குடியரசுத் தலைவர் திரு முகமது அப்துல் ஹமீது நன்றி தெரிவித்தார். 1971-ம் ஆண்டு வங்கதேச சுதந்திர போரில் இந்தியாவின் பங்கு மற்றும் முயற்சிகளை அவர் பாராட்டினார்.
கொவிட்-19 பெருந்தொற்றுக்கு இடையிலும், இந்நிகழ்ச்சியில் நேரில் கலந்து கொண்ட பிரதமர் திரு நரேந்திர மோடிக்கு பிரதமர் ஷேக் ஹசீனா மனப்பூர்வமான நன்றியை தெரிவித்தார். எல்லா காலங்களிலும் வங்கதேசத்திற்கு ஆதரவளிக்கும் இந்தியாவை அவர் பாராட்டினார்.
முறைப்படியான நிகழ்ச்சியை தொடர்ந்து நடைபெற்ற கலை நிகழ்ச்சியில், புகழ்பெற்ற இந்துஸ்தானி பாடகரான பண்டிட் அஜோய் சக்ரபர்த்தி பங்கேற்று பங்கபந்துக்காக தாம் இயற்றி அர்ப்பணித்த ராகத்தைக் கொண்டு பார்வையாளர்களை மெய்மறக்க செய்தார்.
ஏ ஆர் ரஹ்மானின் இசை நிகழ்ச்சியும் இதயங்களை வென்றது. பல்வேறு இசை, நடனம் மற்றும் நாடக நிகழ்ச்சிகளோடு கொண்டாட்டங்கள் நிறைவுற்றன.
------
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.12 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 25,782 கொவிட் சிகிச்சை பெறுபவர்கள் எண்ணிக்கை 0.06 சதவிதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 2,779 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,30,852 என அதிகரித்துள்ளது.
கடந்த 24 மணி நேரத்தில் 4,518 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.62 சதவீதம் ஆகும்
வாராந்திர பாதிப்பு விகிதம் 0.91 சதவீதம் ஆகும்
இதுவரை மொத்தம் 85.29 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,78,059 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831404
பிரதமர் அலுவலகம்
சிங்கப்பூரின் மூத்த அமைச்சரும் சமூகக் கொள்கைகளுக்கான ஒருங்கிணைப்பு அமைச்சருமான திரு.தர்மன் சண்முகரத்னம் பிரதமரை சந்தித்தார்
சிங்கப்பூரின் மூத்த அமைச்சரும் சமூகக் கொள்கைகளுக்கான ஒருங்கிணைப்பு அமைச்சருமான திரு.தர்மன் சண்முகரத்னம் இன்று பிரதமர் திரு நரேந்திர மோடியை சந்தித்தார்.
திரு.சண்முகரத்னத்தை இந்தியாவுக்கு வரவேற்ற பிரதமர் அவருக்குத் தமது இனிய புத்தாண்டு வாழ்த்துக்களைத் தெரிவித்ததோடு அவர் மூலம் சிங்கப்பூர் பிரதமர் திரு. லீ சியன் லூங்கிற்கும் வாழ்த்து தெரிவித்தார்.
இருதரப்பு உறவுகள் துரிதமாக வளர்ந்து வருவது குறித்து பிரதமரும், திரு.சண்முகரத்னமும் திருப்தி தெரிவித்தனர். அடிப்படைக் கட்டமைப்பு, திறன் மேம்பாடு, இந்தியா – சிங்கப்பூர் ஒருங்கிணைந்த பொருளாதார ஒத்துழைப்பு ஒப்பந்தம் , டிஜிட்டல் பொருளாதாரம் உள்ளிட்ட பரஸ்பர நலன்சார்ந்த பொருளாதார ஒத்துழைப்பு குறித்த பல விஷயங்களை அவர்கள் விவாதித்தனர்.
அடிப்படைக் கட்டமைப்பு, சுற்றுலா, டிஜிட்டல் பணப்பரிவர்த்தனை முறைகள், புதிய கண்டுபிடிப்பு, நிர்வாகம் ஆகிய துறைகளில் இந்தியா – சிங்கப்பூர் இடையே கூடுதலாக ஒத்துழைப்பை வலுப்படுத்தும் தமது விருப்பத்தையும் பிரதமர் வெளிப்படுத்தினார்.
குடியரசுத் துணைத் தலைவர் செயலகம்
நாட்டு மக்களுக்கு குடியரசு துணைத் தலைவர் ராம நவமி வாழ்த்து
ராம நவமி தினத்தையொட்டி குடியரசு துணைத்தலைவர் திரு.ஜகதீப் தன்கர் நாட்டு மக்களுக்கு வாழ்த்துத் தெரிவித்துள்ளார்.
அவரது வாழ்த்துச் செய்தி விவரம் வருமாறு:
”ராம நவமி புனித நாளையொட்டி நாட்டு மக்கள் அனைவருக்கும் எனது நல்வாழ்த்துகளை தெரிவித்துக் கொள்கிறேன்.
பகவான் ராமர், சொல்லிலும், செயலிலும் மேன்மை, நேர்மை, சிந்தனையில் பெருந்தன்மை ஆகிய நித்தியமான நற்குணங்களை பிரதிபலிக்கிறார். ராம நவமி தினத்தையொட்டி, ராமபிரான் காட்டிய பாதையில், சக மனிதர்களுக்கு நீதி, உரிமைகளை வழங்கி, நாட்டு நலனை நோக்கிய வாழ்க்கையை மேற்கொள்ள நம்மை மீண்டும் அர்ப்பணித்துக் கொள்வோமாக”.
சுகாதாரம் மற்றும் குடும்ப நலத்துறை அமைச்சகம்
இரண்டாவது நாள்: இந்தியாவில் தினசரி கொரோனா தொற்றின் பாதிப்பு 1 லட்சத்திற்கும் கீழ் பதிவு
இந்தியாவில் கொரோனா தொற்றினால் கடந்த 24 மணி நேரத்தில் பாதிக்கப்பட்டோரின் எண்ணிக்கை 92,596 ஆகக் குறைந்துள்ளது. இதையடுத்து, 2-வது நாளாக அன்றாட புதிய பாதிப்புகள் 1 லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சைப் பெறுவோரின் எண்ணிக்கைத் தொடர்ந்து கணிசமாக சரிந்து, தற்போது 12,31,415 ஆக உள்ளது. இது, நாட்டில் ஏற்பட்ட மொத்த பாதிப்பில் வெறும் 4.23 சதவீதமாகும். இந்த எண்ணிக்கை 9-வது நாளாக 20 லட்சத்திற்கும் குறைவாக உள்ளது.
சிகிச்சைப் பெறுவோரின் எண்ணிக்கையில் கடந்த 24 மணி நேரத்தில் 72,287 சரிந்துள்ளது.
தொடர்ந்து 27-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,62,664 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விட கூடுதலாக 70,068 பேர் குணமடைந்தனர்.
இதுவரை மொத்தம் 2,75,04,126 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 94.55 சதவீதமாக அதிகரித்துள்ளது.
கடந்த 24 மணி நேரத்தில் 19,85,967 பரிசோதனைகளும், இந்தியாவில் இதுவரை மொத்தம் 37,01,93,563 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 5.66 சதவீதமாகவும், தினசரி தொற்று உறுதி வீதம் 4.66 சதவீதமாகவும் பதிவாகியுள்ளது. தொடர்ந்து 16 நாட்களாக இந்த எண்ணிக்கை 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 23.90 கோடி தடுப்பூசிகளும், கடந்த 24 மணி நேரத்தில் 27,76,096 தடுப்பூசிகளும் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 33,44,533 முகாம்களில் 23,90,58,360 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725529
-----
(
நிதி அமைச்சகம்
2021 டிசம்பரில் மொத்த ஜிஎஸ்டி வருவாய் வசூல் ரூ. 1,29,780 கோடி
2021 டிசம்பர் மாதத்தில் ஜிஎஸ்டி வருவாய் ரூ.1,29,780 கோடி. இதில் மத்திய ஜிஎஸ்டி ரூ.22,578 கோடி, மாநில ஜிஎஸ்டி ரூ.28,658 கோடி, ஒருங்கிணைந்த ஜிஎஸ்டி ரூ.69,155 கோடி  மற்றும் மேல் வரி  ரூ.9,389 கோடி  ஆகும்.
ஒருங்கிணைந்த ஜிஎஸ்டி-யிலிருந்து மத்திய ஜிஎஸ்டி-க்கு ரூ.25,568 கோடியும், மாநில ஜிஎஸ்டிக்கு ரூ.21,102 கோடியும், மத்திய அரசு வழங்கியுள்ளது. இதற்கு பின், மத்திய மற்றும் மாநில அரசுகளின் மொத்த வருவாய், டிசம்பர் மாதத்தில் மத்திய ஜிஎஸ்டி-க்கு ரூ.48,146 கோடி மற்றும் மாநில ஜிஎஸ்டிக்கு ரூ.49,760 கோடி.
கடந்த டிசம்பர் மாத ஜிஎஸ்டி வருவாய், கடந்த ஆண்டு டிசம்பர் ஜிஎஸ்டி வருவாயைவிட 13 சதவீதம் அதிகம். 2019 டிசம்பர் மாத ஜிஎஸ்டி வருவாயைவிட 26 சதவீதம் அதிகம்.
மேலும் விவரங்களுக்கு ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1786774